Motoring Conferences, Conference Venues UK, Meeting rooms within 5 miles of Brockenhurst - Hampshire
Coastal Resort (2) Unusual Meeting Rooms (2) Team Building (1) Breakfast Meetings (1) Memorable Weddings (2) Prof Melville Saayman oorlede - Maroela Media
Prof. Melville Saayman. Foto: NWU
Die NWU het gesê hy het met groot leedwese verneem van die afsterwe van prof. Melville Saayman in die ouderdom van 53.
Saayman is Donderdag in die Mediclinic Potchefstroom oorlede. Hy het reeds ŉ geruime tyd ŉ stryd teen kanker gevoer, maar die presiese oorsaak van sy dood is nog nie bekend gemaak nie.
Hy het sy loopbaan aan die Noordwes-Universiteit (NWU) op 1 Januarie 1992 begin. Saayman se passie vir toerisme het hom ŉ wêreldbekende navorser op hierdie gebied gemaak. Hy het as direkteur van die navorsingseenheid Toerismenavorsing in Ekonomiese Omgewings en die Samelewing (TREES) op die NWU se kampus in Potchefstroom gewerk. Hy het ŉ rol in die stigting van hierdie navorsingseenheid gespeel en was sedert 1 Januarie 2009 aan die hoof daarvan.
Hy is die toerisme-akademikus in Suid-Afrika wat die meeste publikasies die lig laat sien het, en het 245 eweknie-beoordeelde artikels op sy kerfstok. Sy prestasies in die veld sluit in dat hy die eerste navorser oor toerisme in Suid-Afrika was om deur die Nasionale Navorsingstigting (NNS) gegradeer te word, en die eerste in die land om toerismehandboeke op die vlak van tersiêre onderwys te skryf.
Ter erkenning van sy individuele bydraes tot toerisme het die Nasionale Wetenskap- en Tegnologieforum (NWTF) hom in 2017 met die Spesiale Jaarlikse Tematoekenning vereer. As kundige op sy gebied is hy dikwels in die media oor toerismeverwante onderwerpe aangehaal, en hy het talle bydraes op verskillende platforms gelewer. Hy het ŉ waardevolle rol gespeel om die universiteit se naam te bou en is by talle geleenthede deur die universiteit vereer.
Saayman het as direkteur in verskeie direksies gedien. Dit sluit in die Suid-Afrikaanse Toerismeraad (SATOUR), die Noordwes Parke- en Toerismeraad, die Instituut vir Omgewings- en Rekreasiebestuur, die National Zoological Council, die Suid-Afrikaanse Nasionale Rekreasieraad (SANREC), die Noordwes Rekreasieraad (PROREC-NW), en die Noordwes Ontwikkelingskorporasie.
Op internasionale vlak was hy ŉ lid van die hoofbestuur van die Vereniging vir Internasionale Kundiges oor Toerisme (AIEST), en het ook in die Wêreldtoerisme-organisasie se paneel van kundiges gedien. Hy was die eerste Suid-Afrikaner om as hulpbronredakteur van die toonaangewende toerismevaktydskrif Annals of Tourism Research benoem te word.
“Mellville se passie vir die toerismebedryf het hom ŉ merkwaardige man gemaak, en sy afsterwe sal beslis ŉ leemte laat – nie net in die akademiese wêreld nie, maar ook by elkeen wat hom as vriend en gewaardeerde kollega beskou het,” sê prof. Sonia Swanepoel, uitvoerende dekaan van die fakulteit Ekonomiese en Bestuurswetenskappe. “Ons dra ons diepe medelye aan sy familie en vriende oor.”
My innige simpatie aan Mellville se familie en vriende.
Mellville was ook ‘n ‘helder ster’ in die Atletiek gemeenskap in die tagtiger jare.
Sy bydraes op baie fronte word waardeer en sal vir baie jare onthou word.
Baie sterkte,aan sy naasbestaandes ?? Jammer om te verneem van u verlies
RIV. Duidelik ‘n groot akademikus, maar ek is oortuig hy was ook meer as dit as wat die artikel oordra. Sterkte aan sy familie, en ook sy kollegas.
Johan Coetzer · 7 maande gelede
Ai Mel, jy laat n groot leemte. Jy gan beslis gemis word. Tot weersiens.
RIV. Groot boom wat geval het.
Baie sterkte aan sy gesin.